Talle vergoed ná agt sterf tydens fiksheidstoetsArgieffoto Volgens die berig het die departement op 26 Februarie R10 000 aan 18 mense uitbetaal wat tydens die fiksheidstoets by die KwaZulu-Natalse Padverkeersinspektoraat (RTI) beseer of in die hospitaal opgeneem is. Die fiksheidstoets het onder meer behels dat aansoekers 4 km moes hardloop by die Harry Gwala-stadion in Pietermaritzburg. Die fiksheidstoets het deel uitgemaak van ŉ proses om aansoek te doen vir werk by die padverkeersinspektoraat. Meer as 40 000 mense het in aanmerking gekom om vir 90 geadverteerde poste aansoek te doen. Die 40 000 mense het op 27 en 28 Desember die fiksheidstoetse onderneem. Sbu Gumbi, hoof van die departement, het aan die koerant gesê aktuarisse sal die families van die oorledenes besoek om vas te stel hoeveel vergoeding hulle sal ontvang.